open-index/open-wikipedia-markdown huggingface dataset:
Ανθυποσμηναγός

Ο **Ανθυποσμηναγός** (Ανθσγος) είναι Αξιωματικός (OF-1) της Ελληνικής Πολεμικής Αεροπορίας, ανώτερος του *ανθυπασπιστή* και κατώτερος του *υποσμηναγού*. Οι αντίστοιχοι βαθμοί στον Ελληνικό Στρατό Ξηράς είναι ο Ανθυπολοχαγός και στο Ελληνικό Πολεμικό Ναυτικό και το Λιμενικό Σώμα ο Σημαιοφόρος.

Κατά κανόνα, Ανθυποσμηναγός είναι ο ανθυπαρχηγός του Σμήνους, γεγονός που υποδηλώνεται και από τη σύνθεση της λέξης.

Στην Πολεμική Αεροπορία αγγλόφωνων χωρών, ο αντίστοιχος βαθμός στις μεν Μεγάλη Βρεταννία, στην Αυστραλία και Νέα Ζηλανδία αποδίδεται με τον όρο **Pilot-Officer**, ενώ στις ΗΠΑ, στον Καναδά και στην Ιρλανδία είναι όπως ο Ανθυπολοχαγός του Στρατού Ξηράς και καλείται **Second Lieutenant**.
Στις γαλλόφωνες χώρες  αποδίδεται με τον όρο **Sous-lieutenant**  δηλ. όπως και ο Ανθυπολοχαγός του Στρατού Ξηράς. 

Το διακριτικό του Ανθυποσμηναγού στην Ελληνική Πολεμική Αεροπορία είναι μία γαλάζια λωρίδα που πλαισιώνεται από μαύρες γραμμές και ένας ρόμβος που αποφύεται από την λωρίδα.


Hellenic Air Force OF-1B.svg|Το διακριτικό του Ανθυποσμηναγού στην Ελληνική Πολεμική Αεροπορία.
US Air Force O1 shoulderboard.svg|Το διακριτικό του Ανθυποσμηναγού στις Ηνωμένες Πολιτείες.


## Δείτε επίσης
* Ανθυπολοχαγός

## Εξωτερικοί σύνδεσμοι

* Λεξιλογική προέλευση των βαθμών των Ενόπλων Δυνάμεων

Κατηγορία:Στρατιωτικοί βαθμοί
Όνουφις

Η **Όνουφις** (αρχαία ελληνικά *Ὀνουφις*) ήταν αρχαία πόλη της Αιγύπτου στο Δέλτα του Νείλου και πρωτεύουσα της Νομής Ονουφίτης. Βρισκόταν στη δυτική όχθη του Σεβενύτικου κλάδου του Νείλου κοντά στην αρχαία Βούσιρις. 

Η πόλη ταυτίζεται με τη σημερινή Μαχαλλάτ Μινούγ, περίπου 11 χιλιόμετρα βόρεια της Τάντα. Στην ύστερη αρχαιότητα ήταν έδρα επισκόπου. Αυτή η επισκοπή σήμερα δεν υφίσταται και ο τίτλος δίνεται τιμητικά από τη Καθολική Εκκλησία.

## Παραπομπές


## Πηγές
* Ηρόδοτος, 2.166
* Στέφανος Βυζάντιος, Όνουφις
* Κλαύδιος Πτολεμαίος 4,5,51
* Πλίνιος ο Πρεσβύτερος, *Φυσική Ιστορία*, 5,9f

## Βιβλιογραφία
* William Bodham Donne: Onuphis. In: William Smith: Dictionary of Greek and Roman Geography. London 1854.
* Karl Jansen-Winkeln: Onuphis. In: Der Neue Pauly (DNP). Band 8, Metzler, Stuttgart 2000, ISBN 3-476-01478-9.
* Hermann Kees: Onuphis. In: Paulys Realencyclopädie der classischen Altertumswissenschaft (RE). Band XVIII,1, Stuttgart 1939, Sp. 529 f.

Κατηγορία:Πόλεις της Αρχαίας Αιγύπτου
Μινέτ

Η **Μινέτ** ήταν αρχαία πόλη της Αιγύπτου στην 10η νομή της Άνω Αιγύπτου. Η ακριβής θέση της είναι άγνωστη σήμερα, βρισκόταν στο σημερινό Κυβερνείο Μίνια. Στην αρχαιότητα βρισκόταν κοντά στην Τιεμπού, ίσως ήταν προάστιο της.

Στην πόλη υπήρχε άγαλμα που αποκαλούνταν "Μινέτ". Εδώ λατρεύονταν οι Σομπέκ, Νεφερίτι και Άνουβις.

## Παραπομπές


## Πηγές
* Farouk Gomaà: *Die Besiedlung Ägyptens während des Mittleren Reiches, 1. Oberägypten und das Fayyum.* Reichert, Wiesbaden 1986, ISBN 3-88226-279-6, S. 240-241.

Κατηγορία:Πόλεις της Αρχαίας Αιγύπτου
Σας Χοτέπ

Η **Σας Χοτέπ** ήταν αρχαία πόλη της Αιγύπτου στον 11ο νομό της Άνω Αιγύπτου. Η πόλη αναφέρεται πρώτη φορά σε κείμενο της πρώτης ενδιάμεσου περιόδου.

Στο Μέσο Βασίλειο ήταν η πρωτεύουσα του νομού. Οι Έλληνες την ονόμαζαν **Κυψέλη**. Στη πόλη λατρευόταν ο Κνουμ, ως "Κνουμ ο άρχοντας της Σας Χοτέπ". Σήμερα έχει ταυτιστεί με την σημερινή Σούτμπ. Από την παλιά πόλη δεν υπάρχουν υπολείμματα διασώζεται μόνο η νεκρόπολη της πόλης που είναι στην σημερινή Ριφέχ.

Κατά τον μεσαίωνα ήταν επισκοπή, βοηθός επίσκοπος του μητροπολίτη Αντινόης σήμερα η Ρωμαιοκαθολική Εκκλησία δίνει τον τίλο τιμητικά.

## Παραπομπές


## Πηγές
* Farouk Gomaa: *Die Besiedlung Ägyptens während des Mittleren Reiches, 1. Oberägypten und das Fayyum*, S. 250-51 Wiesbaden 1986 ISBN 3-88226-279-6

Κατηγορία:Πόλεις της Αρχαίας Αιγύπτου
Γεώργιος Κλεόβουλος

Ο **Γεώργιος Κλεόβουλος** (Φιλιππούπολη, γύρω στα 1785 – Σύρος, 28 Ιουλίου 1828) ήταν Έλληνας λόγιος και παιδαγωγός που έδρασε στις αρχές του 19ου αιώνα. Γεννήθηκε στη Φιλιππούπολη της Οθωμανικής Αυτοκρατορίας. Υπήρξε θιασώτης της αλληλοδιδακτικής μεθόδου και ένας από τους εισηγητές της στην Ελλάδα. Δίδαξε σε Ιάσιο, Οδησσό, Σύρο και Πόρο και πέθανε στις 28 Ιουλίου του 1828 στη Σύρο προσβεβλημένος από πνευμονία.
 
## Βιογραφία
Ο Κλεόβουλος γεννήθηκε στη Φιλιππούπολη γύρω στα 1785 και ήταν γιος φτωχού τεχνίτη. Σε μικρή ηλικία υιοθετήθηκε από τον διάκονο του μητροπολίτη Φιλιππουπόλεως, Μακάριο τον Πάτμιο και με τη δική του συμβολή φοίτησε αρχικά Πατμιάδα Σχολή και έπειτα στην Ακαδημία των Κυδωνιών όπου μαθήτευσε δίπλα σε φημισμένους λόγιους της εποχής όπως οι Βενιαμίν Λέσβιος και Γρηγόριος Κυδωνιεύς. Ολοκλήρωσε τη φοίτησή του διακρινόμενος για τις επιδόσεις του και εν συνεχεία έζησε για μια τριετία στη Βιέννη όπου παράλληλα με τις σπουδές του δίδασκε ελληνικά σε παιδιά ομογενών. Σπούδασε επίσης στη Βαυαρία και αργότερα επισκέφτηκε την Ελβετία όπου ήρθε για πρώτη φορά σε επαφή με την αλληλοδιδακτική μέθοδο που εφάρμοζαν οι Πεσταλότσι και Φέλλενμπεργκ. Ενθουσιασμένος από αυτή τη μέθοδο διδασκαλίας μετέβη στη Γαλλία για να τη διδαχτεί και μετά το τέλος των σπουδών του ανέλαβε τη διεύθυνση ελληνικού σχολείου στο Ιάσιο των Παραδουνάβιων Ηγεμονιών (1819 - 1821) από όπου αποφοίτησαν περίπου 100 μαθητές, οι οποίοι μεταβαίνοντας στην Ελλάδα εφάρμοσαν την ίδια μέθοδο. Κατά το διάστημα μέχρι το 1824 εφάρμοσε την εκπαιδευτική του μέθοδο και σε σχολείο της ελληνικής κοινότητας της Οδησσού.
 
Το 1825 κατήλθε στην επαναστατημένη Ελλάδα και συγκεκριμένα στις Κυκλάδες. Εκεί, έπειτα από άκαρπες προσπάθειες να δημιουργήσει αλληλοδιδακτικά σχολεία Πάρο, Νάξο και Τήνο, εγκαταστάθηκε στη Σύρο όπου δίδαξε με την αλληλοδιδακτική μέθοδο στα παιδιά των Ελλήνων προσφύγων που είχαν βρει καταφύγιο στο νησί.
Τον Απρίλιο του 1828, μετά από πρόσκληση του κυβερνήτη της Ελλάδας Ιωάννη Καποδίστρια διορίστηκε διευθυντής της σχολής του Πόρου. Σύντομα όμως προσβλήθηκε από πνευμονία. Έλαβε άδεια και μετέβη στη Σύρο για να παραλάβει την οικογένειά του και να επιστρέψει στον Πόρο ενδιάμεσα όμως επιδεινώθηκε η υγεία του με συνέπεια να αποβιώσει την 28η Ιουλίου.
 
## Έργο
Το 1820, έγγραψε άρθρο το οποίο δημοσιεύθηκε στον Λόγιο Ερμή και αποτέλεσε μια από τις πρώτες γραμμένες στα ελληνικά, συστηματικές μελέτες για την αλληλοδιδακτική μέθοδο. Παράλληλα, άφησε χειρόγραφες σημειώσεις για την ερμηνεία και την εφαρμογή της μεθόδου, οι οποίες χρησιμοποιήθηκαν αθρόα από τους Έλληνες δάσκαλους της αλληλοδιδακτικής ακόμη και μετά το 1830, όταν προκρίθηκε από την «Επί της Προπαιδείας Επιτροπή» η μετάφραση στα ελληνικά του εγχειριδίου του Γάλλου *Louis Charles Sarazin*.

## Παραπομπές


## Πηγές
*

Κατηγορία:Έλληνες παιδαγωγοί
Κατηγορία:Έλληνες λόγιοι του 18ου αιώνα
Κατηγορία:Φιλιππούπολη
Κατηγορία:Ανατολική Θράκη
TeenNick

Το **TeenNick** είναι Αμερικανικό συνδρομητικό τηλεοπτικό κανάλι που λειτουργεί από το τμήμα Paramount Media Networks της Paramount Global. Το κανάλι διαθέτει ένα συνδυασμό του αρχικού προγράμματός του με σειρές του Nickelodeon, και απέκτησε προγράμματα που απευθύνονται σε προ-εφηβική ηλικία και σε εφήβους. Το όνομα του καναλιού προέρχεται από το πρώην **TEENick**. Από τον Αύγουστο του 2013, το TeenNick είναι διαθέσιμο σε περίπου 73.443.000 νοικοκυριά συνδρομητικής τηλεόρασης στις ΗΠΑ.

Από τις 15 Μαρτίου 2020 έως τις 15 Ιουλίου 2022, ένθετο πρόγραμμα υπό την επωνυμία αυτή εντάχθηκε στο RISE TV (αδελφικό κανάλι του ελληνικού Nickelodeon) για τις μεσημεριανές, απογευματινές και βραδινές ώρες. Το πρόγραμμα απαρτιζόταν κυρίως από σειρές που προηγουμένως προέβαλλε το Nickelodeon μετά τα μεσάνυχτα (*[[Ντρέικ & Τζος]]*, *[[Victorious]]*, *[[ICarly]]*, *[[Big Time Rush]]* κτλ.) συν την σειρά του Nick at Nite *Instant Mom* και το Καναδέζικο δράμα *Ride*, καθώς και ολιγόλεπτες εσωτερικές παραγωγές (*Music 89.2 Challenge*, *Life Hacks* και *For Your Info*).

## Πρόγραμμα
Το TeenNick έχει πιο χαλαρό περιεχόμενο στο πρόγραμμά του, από τα υπόλοιπα κανάλια του Nickelodeon, εκτός από το **Nick at Nite** και το NickMom για το Nick Jr., το περιεχόμενο των οποίων τα πρότυπα, είναι τόσο παρόμοια, με εκείνα του TeenNick. Ωστόσο, το TeenNick είχε όλο και λιγότερες σειρές που διαθέτουν βωμολοχίες ή σεξουαλικό περιεχόμενο ως μέρος του προγράμματός του, κατά το 2010 μέχρι και σήμερα, σε σύγκριση με την απογραφή του προγράμματος πριν από το 2009 με εκπομπές που ενσωματώνουν τέτοιο περιεχόμενο, κυρίως περιορίζεται σε ορισμένες χρονοθυρίδες κατά τη διάρκεια της νύχτας.

## TEENick
Η επωνυμία TeenNick ξεκίνησε ως μπλοκ στο Nickelodeon που ονομάζεται TEENick. Το TEENick προβλήθηκε για πρώτη φορά στις 4 Μαρτίου 2001 και προβλήθηκε μόνο τα Σαββατοκύριακα. Το μπλοκ TEENick φιλοξενήθηκε από διασημότητες.

## Λογότυπα

## Παραπομπές


## Εξωτερικοί σύνδεσμοι
*

Κατηγορία:Αμερικάνικοι τηλεοπτικοί σταθμοί
Κατηγορία:Παιδικοί τηλεοπτικοί σταθμοί
Κατηγορία:Τηλεοπτικά κανάλια και σταθμοί οι οποίοι ιδρύθηκαν το 2002
Κατηγορία:Nickelodeon
Διονύσιος Βούλγαρης (αγωνιστής του 1821)

Ο **Διονύσιος Π.  Βούλγαρης** υπήρξε κληρικός και αγωνιστής της Επανάστασης του 1821. Ήταν ιερομόναχος (αρχιμανδρίτης και μοναχός), ηγούμενος της Μονής Αυγού κοντά στα Δίδυμα Αργολίδος. Σύμφωνα με έγγραφα της οικογένειας των Μονοχαρτζαίων του Κρανιδίου Αργολίδος, ο Διονύσιος πριν από την Επανάσταση εκινδύνευσε από τους Τούρκους γιατί ήταν διαχειριστής μεγάλης ακίνητης περιουσίας της Μονής Αυγού και άλλων δύο μοναστηριών της περιοχής.

Κατά την επανάσταση υπηρέτησε στο πλευρό του κληρικού αγωνιστή Αρσένιου Κρέστα (Παπαρσένη). Σώζεται ο επαναστατικός λόγος που εκφώνησε ο Διονύσιος κατά την κήρυξη της  Επανάστασης στο Κρανίδι  επί του ογκολίθου της οδού Κοιλάδος «Γκουρ ι Βιτόρεσε», που έχει ως εξής:

:*Φιλογενέστατοι Κρανιδιώται σήμερον μη φανήτε ανάξιοι της ελευθερίας σας. Ο πόλεμος γίνεται σήμερον για την πίστιν και δια την πατρίδα και δια τούτο δεν πρέπει να λυπηθούμε τα κορμιά μας, ούτε την περιουσία μας, δια να κερδήσωμεν την ελευθερίαν. Όποιος θα συμπράξη σήμερα μετά μας, θα σώση και την ψυχήν του και όποιος δεν θα συμπράξη θα είναι αιωνίως εθνοκατάρατος. Ακολουθήστε μας αδελφοί και ο ουράνιος βασιλεύς είναι μεθ’ ημών.*

Μετά τον λόγο αυτό, σύμφωνα με τα σωζόμενα έγγραφα, «πρώτος αυτός βάπτισε το ασημένιο γιαταγάνι του» σκοτώνοντας  ιεροδιδασκάλους του ιεροσπουδαστηρίου του Άργους όπου ευρέθηκαν και 30.000 γρόσια, την Μεγάλη Τετάρτη 6η Απριλίου 1821. Την 10 Απριλίου (Κυριακή του Πάσχα) αιχμαλωτίστηκε και απαγχονίστηκε στην δυτική πόρτα του κάστρου του Ναυπλίου.

## Πηγές


Κατηγορία:Κληρικοί αγωνιστές του 1821
Κοκκώνι Κορινθίας

Το **Κοκκώνι** είναι παραθαλάσσια κοινότητα του Δήμου Βέλου - Βόχας, χτισμένη στις ακτές του Κορινθιακού κόλπου, στο μέσο της πεδιάδας της Βόχας. Στην απογραφή του 2021 ο οικισμός βρέθηκε να έχει πληθυσμό 1.060 κατοίκους. Οι κύριες ασχολίες των κατοίκων του είναι η γεωργία και ο τουρισμός, ενώ στην περιοχή υπάρχουν πολλές παραθεριστικές κατοικίες.

## Ονομασία
Σύμφωνα με την πιθανότερη εκδοχή, η ονομασία της περιοχής προέρχεται από το όνομα *Κοκκώνης, *το επώνυμο κάποιου άρχοντα του οποίου πρόνοια αποτελούσε η συγκεκριμένη περιοχή κατά την Βυζαντινή περίοδο. Σύμφωνα με μια εναλλακτική εκδοχή, η ονομασία προέρχεται από τη λέξη *κοκόνα, *χαϊδευτικό της κόρης του τοπικού άρχοντα Ιμπραήμ Μπέη, από τον οποίο προήλθε και η ονομασία του γειτονικού *Ιμπραΐμπεη* (σημερινές Κρήνες).

## Ιστορία
Ο Γάλλος περιηγητής Φρανσουά Πουκεβίλ το αναφέρει ως *Coconi* (*Voyage V, 183*) να υπάγεται στην Επαρχία Κορινθίας (*Cadastre de la Corinthie en dehors de l' Isthme*) → Τμήμα Σικυώνας ή Βόχας (*Sicyonie ou Voca*) με αριθμό οικογενειών: 24. Στην Εκστρατεία του Μοριά καταγράφεται με την ονομασία *Kokoni* να υπάγεται στην Επαρχία Κορίνθου (*Corinthe*) με αριθμό οικογενειών: 16 και συνολικό πληθυσμό: 76. Στο Αρχείο Ιωάννου Καποδίστρια αναφέρεται ως *Κοκόνι* στην Επαρχία Κορίνθου → Τμήμα της Μητροπόλεως Κορίνθου με αριθμό οικογενειών: 16 και συνολικό πληθυσμό: 69 άτομα.

Ύστερα από την ίδρυση του ελληνικού κράτους το Κοκκώνι αποτέλεσε τμήμα του δήμου Απίας. Το 1840 με βασιλική απόφαση έγινε μια συγχώνευση δήμων και το Κοκκώνι υπάχθηκε στον δήμο Κορίνθου. Αναφορά για το Κοκκώνι γίνεται από τον Γερμανό περιηγητή Λούντβιχ Σάλβατορ ο οποίος το 1876 το περιέγραφε ως ένα χωριό προς τη θάλασσα με 80 σπίτια και δύο εκκλησίες, του Αγίου Βασιλείου και του Αγίου Νικολάου. Το 1886 η κοινότητα φαίνεται να είχε 224 κατοίκους.

Με τη διοικητική διαίρεση του 1912 το Κοκκώνι έγινε ανεξάρτητος οικισμός που περιέλαβε την Πουλίτσα και τον *Χατζημουσταφά* (σημερινή Ευαγγελίστρια). Από το 1927 αποτέλεσε διοικητικά ξεχωριστή κοινότητα, μέχρι το 1997 όταν και συνενώθηκε στον Δήμο Βέλου.

## Πρόσβαση
Το Κοκκώνι απέχει 97 χιλιόμετρα από την Αθήνα. Η μετάβαση μπορεί να γίνει, εκτός από αυτοκίνητο, και με τη χρήση των τακτικών δρομολογίων του ΚΤΕΛ Κορινθίας με προορισμό το Κιάτο και το Ξυλόκαστρο. Απέχει 7 χιλιόμετρα από τον σιδηροδρομικό σταθμό Ζευγολατιού.

## Γνωστοί Κοκκωνίτες
* Ιωάννης Κόττης, ζωγράφος

## Παραπομπές


Κατηγορία:Δήμος Βέλου-Βόχας
Κατηγορία:Χωριά της περιφερειακής ενότητας Κορινθίας
Ιάσων Φωτήλας

Ο **Ιάσων Φωτήλας** (Πάτρα, 25 Σεπτεμβρίου 1969 - ) είναι Έλληνας πολιτικός και δικηγόρος.

## Βιογραφία
Γεννήθηκε στην Πάτρα και είναι γιος του Ασημάκη Φωτήλα, πολιτικού και δικηγόρου, και της Αλίκης Κακούρη. Από την πλευρά του πατέρα του κατάγεται από την οικογένεια Φωτήλα. Σπούδασε νομικά, είναι δικηγόρος Πατρών και από το 2011 είναι συνιδρυτής της θεατρικής ομάδας *Υποκριτές*. 

Στις εθνικές βουλευτικές εκλογές του Ιανουαρίου του 2015 εξελέγη βουλευτής Αχαΐας με το Το Ποτάμι. Στις 18 Οκτωβρίου 2016, διεγράφη από την κοινοβουλευτική ομάδα του Ποταμιού για δηλώσεις του σχετικά με την ενδεχόμενη συνεργασία του Ποταμιού με τη Νέα Δημοκρατία.

Στις 24 Ιανουαρίου 2017, προσχώρησε στη Νέα Δημοκρατία και στις 18 Απριλίου του ίδιου έτους ορίστηκε αναπληρωτής τομεάρχης Υγείας του κόμματος. Στις βουλευτικές εκλογές του 2019, του Μαΐου και του Ιουνίου 2023 εξελέγη βουλευτής Αχαΐας. Στις 14 Ιουνίου 2024 ορίστηκε υφυπουργός Πολιτισμού στην κυβέρνηση του Κυριάκου Μητσοτάκη.

## Παραπομπές


## Εξωτερικοί σύνδεσμοι
* 
* Προφίλ του Ιάσωνος Φωτήλα στο Υπουργείο Πολιτισμού
* Προφίλ του Ιάσωνος Φωτήλα στη Βουλή των Ελλήνων

Ιασων
Κατηγορία:Έλληνες δικηγόροι του 20ού αιώνα
Κατηγορία:Βουλευτές εκλεγμένοι με το Ποτάμι
Κατηγορία:Βουλευτές Αχαΐας
Κατηγορία:Έλληνες βουλευτές διαγραφέντες
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Έλληνες υφυπουργοί Πολιτισμού
Μάρεια

Η **Μάρεια** ήταν αρχαία πόλη της Αιγύπτου στο δυτικό Δέλτα του Νείλου.

Σήμερα η πόλη έχει βρεθεί στη περιοχή του Κομ Ελ Ιντρίς () βρίσκεται περίπου 40 χιλιόμετρα νοτιοδυτικά της Αλεξάνδρειας στη νότια ακτή της λίμνης Μαραιώτις, της οποίας το όνομα προέρχεται πιθανότατα από την αρχαία πόλη.

Η Μάρεια πιθανώς ταυτίζεται με την πόλη Χαστεμέχ που αναφέρεται σε αραμαϊκή επιγραφή για τους νεκρούς από μάχη στη Σαχάρα κατά το τέταρτο έτος της βασιλείας του Ξέρξη Α΄. Η αιγυπτιακή ονομασία Χαστεμέχ, σημαίνει ερημική περιοχή της Τιεμεχού, Λιβύης, περιγράφοντας τόσο την πόλη και τη σχετική διοικητική περιοχή η οποία συστάθηκε από τον Ψαμμήτιχο Α΄.

Ο Ηρόδοτος αναφέρει ότι ο Ψαμμήτιχος ο ιδρυτής της Αιγυπτιακής 26ης δυναστείας είχε τοποθετήσει φρουρά στη Μάρεια για προστασία από τους Λίβυους. Σύμφωνα με τον Ηρόδοτο οι κάτοικοι της θεωρούσαν τους εαυτούς τους ως Λίβυους. Ειδικότερα κατά την πρώτη χιλιετία στο δυτικό Δέλτα του Νείλου ζούσαν Λιβυκές φυλές. Σύμφωνα με τον Διόδωρο έγινε μια μάχη ανάμεσα στη Μάρεια και τον Απρίη της Αιγύπτου. Ο Στράβων αναφέρει ότι η Μάρεια φημίζεται για τους αμπελώνες της.

## Παραπομπές


## Πηγές
* Farouk Gomaa: *Kom el-Idris*, In: *Lexikon der Ägyptologie*. Band III, Wiesbaden 1980, Sp. 674.
* Creighton Gabel: *Marea*. In: Kathryn A. Bard (Hrsg.): *Encyclopedia of the Archaeology of Ancient Egypt*, Routledge, London 1999, ISBN 0-415-18589-0, S. 465–69.

## Εξωτερικοί σύνδεσμοι
* 

Κατηγορία:Πόλεις της Αρχαίας Αιγύπτου
Κατηγορία:Αρχαιολογικοί τόποι στην Αίγυπτο
Μαγκάμπ

Η **Μαγκάμπ** ήταν αρχαία πόλη της Αιγύπτου στην 10η νομή της αρχαίας Αιγύπτου. Η ακριβής θέση της πόλης είναι άγνωστη και η ίδια μαρτυρείται σε επιγραφές από το Μέσο Βασίλειο.

Σε μια επιγραφή αναφέρεται ότι η θεά Μουτ λατρευόταν στη Μαγκάμπ. Έχει βρεθεί  αρχαίος αιγυπτιακός ναός στη Αμπουτίγκ που ίσως ταυτίζεται με την Μαγκάμπ.

## Βιβλιογραφία
* Farouk Gomaa: *Kom el-Idris*, In: *Lexikon der Ägyptologie*. Band III, Wiesbaden 1980, Sp. 674.

## Παραπομπές


Κατηγορία:Πόλεις της Αρχαίας Αιγύπτου
Τζ. Κ. Σίμονς

Ο **Τζ. Κ. Σίμονς** (αγγλικά: *Jonathan Kimble "J. K." Simmons*, 9 Ιανουαρίου 1955 - ) είναι Αμερικανός ηθοποιός. Είναι γνωστός για τους τηλεοπτικούς του ρόλους ως ο αστυνομικός ψυχίατρος Εμίλ Σκόντα στη σειρά *[[Νόμος και τάξη (τηλεοπτική σειρά)|Νόμος και τάξη]]*, ως νεοναζί κρατούμενος Βέρνον Σίλιντζερ στη σειρά *Oz* και ως βοηθός διευθυντής αστυνομίας Γουίλ Πόουπ στη σειρά *The Closer*. Ο Σίμονς υποδύθηκε επίσης τον Τζ. Τζόνα Τζέιμσον στην τριλογία ''Spider-Man'' του Σαμ Ράιμι. Έχει επίσης εμφανιστεί στις ταινίες *Juno* (2007), *Καυτό απόρρητο* (Burn After Reading, 2008), *Ραντεβού στον αέρα* (Up in the Air, 2009) και *[[Αληθινό θράσος (ταινία, 2010)|Αληθινό θράσος]]* (True Grit, 2010).

Το 2014, ο Σίμονς πρωταγωνίστησε στην ταινία *[[Χωρίς μέτρο]]* (Whiplash). Η ταινία έλαβε διθυραμβικές κριτικές με τους περισσότερους κριτικούς να ξεχωρίζουν την ερμηνεία του ηθοποιού. Για την ερμηνεία του στην ταινία βραβεύτηκε με Όσκαρ Β' Ανδρικού Ρόλου, Χρυσή Σφαίρα Β' Ανδρικού Ρόλου Screen Actors Guild Award Καλύτερης Ανδρικής Ερμηνείας σε Δευτεραγωνιστικό Ρόλο και BAFTA Β' Ανδρικού Ρόλου.

## Παραπομπές

## Εξωτερικοί σύνδεσμοι

* Τζ. Κ. Σίμονς στο IMDb

Κατηγορία:Βραβευμένοι με Όσκαρ Β' Ανδρικού Ρόλου
Κατηγορία:Βραβευμένοι με Χρυσή Σφαίρα Β΄ Ανδρικού Ρόλου
Κατηγορία:Βραβευμένοι με BAFTA
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί φωνής
Keeper of the Seven Keys, Part I

Το **Keeper of the Seven Keys, Part I** είναι ο δεύτερος στούντιο δίσκος του γερμανικού power metal συγκροτήματος Helloween, ο οποίος κυκλοφόρησε στις 23 Μαΐου 1987 μέσω της δισκογραφικής εταιρείας "Noise Records". 

Το άλμπουμ σηματοδότησε την πρώτη δισκογραφική δουλεία του τραγουδιστή Μίκαελ Κίσκε και θεωρείται πως είναι ο δίσκος ο οποίος εφηύρε τον ήχο του Ευρωπαϊκού power metal. Το τραγούδι "Future World" κυκλοφόρησε σαν σινγκλ ενώ για την κομμένη έκδοση του τραγουδιού "*[https://www.youtube.com/watch?v=yOAl0enE7kI Halloween]*" γυρίστηκε το πρώτο μουσικό βίντεο του συγκροτήματος.

Το 2006, το άλμπουμ επανεκδόθηκε (με τον τίτλο *Keeper of the Seven Keys, Part I - Expanded edition*) και περιείχε τα επιπλέον κομμάτια "Victim of Fate (Michael Kiske version)", "Starlight (Michael Kiske version remix)", "A Little Time (alternative version)" και "Halloween (video edit)".  

## Τραγούδια

## Οι μουσικοί
Οι μουσικοί οι οποίοι συμμετείχαν στις ηχογραφήσεις του "*Keeper of the Seven Keys, Part I*" είναι οι εξής:

* Μίκαελ Κίσκε - φωνητικά
* Κάι Χάνσεν - κιθάρα
* Μίκαελ Γουάικατ - κιθάρα
* Μάρκους Γκρόσκοπφ - μπάσο
* Ίνγκο Σβίχτενμπεργκ - τύμπανα

## Θέσεις τσαρτ

## Πηγές
* Allmusic review
* Sputnik Music review
* Γερμανικά τσαρτ
* Ελβετικά τσαρτ
* Σουηδικά τσαρτ
* Ιαπωνικά τσαρτ
* Αμερικάνικα τσαρτ 

Κατηγορία:Δισκογραφία των Helloween
Κατηγορία:Άλμπουμ του 1987
Keeper of the Seven Keys, Part II

Το **Keeper of the Seven Keys, Part II** είναι ο τρίτος στούντιο δίσκος του γερμανικού power metal συγκροτήματος Helloween, ο οποίος κυκλοφόρησε στις 29 Αυγούστου 1988 μέσω της δισκογραφικής εταιρείας "Noise Records". 

Το άλμπουμ αποτελεί τη συνέχεια του *[[Keeper of the Seven Keys, Part I]]* και έφερε ακόμα περισσότερη διεθνή αναγνώριση στους Helloween σε σχέση με τον προκάτοχο του. Το άλμπουμ κέρδισε το βραβείου του χρυσού δίσκου στη Γερμανία, ανέβηκε στο Top-30 των Βρετανικών τσαρτ και στο # 108 των αντίστοιχων Αμερικάνικων. 

Τα τραγούδια "Dr. Stein" και "I Want Out" κυκλοφόρησαν σαν σινγκλ. Το "*[https://www.youtube.com/watch?v=FjV8SHjHvHk I Want Out]*" αποτέλεσε και το δεύτερο μουσικό βίντεο του συγκροτήματος και παραμένει ακόμα το πιο γνωστό τραγούδι των Helloween, ενώ έχει διασκευαστεί από πολλά συγκροτήματα όπως οι Gamma Ray, οι Unisonic, οι Hammerfall και οι Sonata Arctica.

Το 2006, το άλμπουμ επανεκδόθηκε σε μορφή διπλού CD (με τον τίτλο *Keeper of the Seven Keys, Part II - Expanded edition*), το οποίο περιείχε τα επιπλέον κομμάτια "Savage", "Livin' Ain't No Crime", "Don't Run for Cover", "Dr Stein (remix)" και "Keeper of the Seven Keys (remix)".

## Τραγούδια

*Το τραγούδι "*Save Us*" δεν συμπεριλαμβανόταν σε κάποιες εκδόσεις του άλμπουμ ή βρισκόταν στη θέση 10.

## Οι μουσικοί
Οι μουσικοί οι οποίοι συμμετείχαν στις ηχογραφήσεις του "*Keeper of the Seven Keys, Part IΙ*" είναι οι εξής:

* Μίκαελ Κίσκε - φωνητικά
* Κάι Χάνσεν - κιθάρα
* Μίκαελ Γουάικατ - κιθάρα
* Μάρκους Γκρόσκοπφ - μπάσο
* Ίνγκο Σβίχτενμπεργκ - τύμπανα

## Θέσεις τσαρτ

## Πηγές
* Sputnik Music review
* Metal Hammer review
* Γερμανικά τσαρτ
* Ελβετικά τσαρτ
* Σουηδικά τσαρτ
* Αυστριακά τσαρτ
* Νορβηγικά τσαρτ
* Αγγλικά τσαρτ
* Ολλανδικά τσαρτ
* Ιαπωνικά τσαρτ
* Αμερικάνικα τσαρτ 

Κατηγορία:Δισκογραφία των Helloween
Κατηγορία:Άλμπουμ του 1988
Φιλοτέρα

Η **Φιλοτέρα** ήταν αρχαία πόλη και λιμάνι της Αιγύπτου στη Ερυθρά Θάλασσα. Αναφέρεται στο κείμενο *[[Περίπλους της Ερυθράς Θάλασσας|Περίπλους τῆς Ἐρυθράς Θαλάσσης]]*. 

Η Φιλοτέρα σήμερα πιστεύεται ότι, μεταξύ άλλων, ίσως είναι η τοποθεσία της Μέρσα Γκαούασις. Ο Μάρεϊ δίνει άλλη θέση στο εσωτερικό του Ουαντί Gawasis.

## Παραπομπές


Κατηγορία:Πόλεις της Αρχαίας Αιγύπτου
Εντμόν Ντεμπομαρσέ

Ο **Εντμόν Ντεμπομαρσέ** (Edmond Debeaumarché) (15 Δεκεμβρίου 1906 – 28 Μαρτίου 1959) ήταν Γάλλος ταχυδρόμος που πέρασε στη Γαλλική Αντίσταση κατά τη διάρκεια του Β' Π.Π.. Για τις υπηρεσίες του ο Ντεμπομαρσέ παρασημοφορήθηκε και έλαβε αρκετές εντόπιες και ξένες διακρίσεις. Το 1960 ο Ντεμπομαρσέ έλαβε τη μεταθανάτια διάκριση της απεικόνισης σε γραμματόσημο της σειράς *Ήρωες της Επανάστασης*.

## Παραπομπές


Κατηγορία:Γάλλοι του Β΄ Παγκοσμίου Πολέμου
Μανουέλ Βισέντε

Ο **Μανουέλ Βισέντε** (Manuel Domingos Vicente, 15 Μαΐου 1956-) είναι πολιτικός από την Ανγκόλα, ο οποίος διατέλεσε Αντιπρόεδρος της χώρας από τον Σεπτέμβριο του 2012 ως τον ίδιο μήνα του 2017. Προηγουμένως υπηρέτησε ως ανώτατος εκτελεστικός διευθυντής της κρατικής εταιρείας πετρελαίου της Ανγκόλας, της Sonangol. Το 2012 χρημάτισε για μικρό χρονικό διάστημα υπουργός Προεδρίας για τον Οικονομικό Συντονισμό. Ανήκει στο Λαϊκό Κίνημα για την Απελευθέρωση της Ανγκόλας (MPLA).

## Πρώτα χρόνια
Γεννήθηκε στη Λουάντα και απέκτησε πτυχίο ηλεκτρονικής μηχανικής από το Πανεπιστήμιο της Ανγκόλας (Πανεπιστήμιο Αγκοστίνιο Νέτο) το 1983.  Εργάστηκε ως ανώτερος μηχανικός στη διάρκεια της δεκαετίας του ' 80 και εν συνεχεία τέθηκε επικεφαλής του τεχνικού τμήματος στο Υπουργείο Πετρελαίου από το 1987 ως το 1991. Διορίστηκε αναπληρωτής γενικός διευθυντής της Sonangol, της κρατικής εταιρείας πετρελαίου, το 1991.

## Πολιτική σταδιοδρομία
Το 1999 ο Βισέντε διορίστηκε πρόεδρος της Sonangol. Από αυτήν τη νευραλγική θέση έγινε συνεργάτης του προέδρου Ζοζέ Εντουάρντο ντος Σάντος. Στη διάρκεια της προεδρίας του στην εταιρεία, η βιομηχανία του πετρελαίου αυξήθηκε με γρήγορους ρυθμούς στη χώρα. Διορίστηκε μέλος του Πολιτικού Γραφείου του κυβερνώντος κόμματος MPLA τον Δεκέμβριο του 2009.

Σε ρεπορτάζ που δημοσιεύτηκε τον Σεπτέμβριο του 2011 στην *Novo Jornal*αναφέρθηκε ότι ο ντος Σάντος προόριζε τον Βισέντε για διάδοχό του.Το δημοσίευμα συνοδευόταν από ένα όργιο φημών. Ωστόσο, ο Βισέντε επαναδιορίστηκε ως πρόεδρος της Sonangol τον Δεκέμβριο του 2011, μετριάζοντας προσωρινά τη φημολογία.

Ο πρόεδρος ντος Σάντος διόρισε τον Βισέντε ως υπουργό Προεδρίας για τον Οικονομικό Συντονισμό στις 30 Ιανουαρίου 2012. Ο Φρανσίσκο ντε Λέμος Ζοζέ Μαρία τον διαδέχθηκε στην Sonangol. 

Το Γαλλικό Πρακτορείο Agence France-Presse μετέδωσε τον Φεβρουάριο του 2012, επικαλούμενο μία πηγή από το MPLA, ότι ο Βισέντε μετά τις εκλογές του 2012 θα γινόταν Αντιπρόεδρος της Ανγκόλας. Όπως αναμενόταν, το 2012 η κεντρική Επιτροπή του MPLA διόρισε τον πρόεδρο Ζοζέ Εντουάρντο ντος Σάντος ως επικεφαλής στη λίστα του κόμματος και τον Βισέντε ως τον δεύτερο υποψήφιο στον κατάλογο στις 13 Ιουνίου 2012. Μετά τη νίκη του MPLA στις βουλευτικές εκλογές εκείνης της χρονιάς, ο Βισέντε ανέλαβε νέος αντιπρόεδρος στις 26 Σεπτεμβρίου 2012.

Τον Αύγουστο του 2014 ο Βισέντε εκπροσώπησε τον αρχηγό κράτους της Ανγκόλας στη σύνοδο κορυφής ΗΠΑ και Αφρικής που έγινε στην Ουάσινγκτον με πρωτοβουλία του Αμερικανού προέδρου Μπαράκ Ομπάμα, με θέμα "Επενδύοντας στο μέλλον της Αφρικής."
Ο Βισέντε ήταν παρών και στην 69η Γενική Συνέλευση των Ηνωμένων Εθνών, η οποία έλαβε χώρα στην Νέα Υόρκη τον Σεπτέμβριο του 2014.

Τον Νοέμβριο του 2014 τιμήθηκε με το βραβείο "Sirius Award" από τον πολυεθνικό οργανισμό Deloitte.

## Παραπομπές


Βισεντε
Γαλακτοζαιμία

Η **γαλακτοζαιμία** είναι ένα λεπτομερώς μελετημένο εγγενές σφάλμα του μεταβολισμού των υδατανθράκων. Αυτή η διαταραχή οφείλεται στην ανεπάρκεια του μεταβολισμού της γαλακτόζης, ενός μονοσακχαρίτη που αποτελεί συστατικό της λακτόζης (σάκχαρο του γάλακτος). Στα άτομα με αυτό το αυτοσωμικό υπολειπόμενο νόσημα απουσιάζει το ένζυμο ουριδυλο-τρανσφεράση της 1- φωσφορικής γαλακτόζης (GALT), το οποίο φυσιολογικά καταλύει τη μετατροπή της 1-φωσφορικής γαλακτόζης σε ουριδινο-διφωσφο-γαλακτόζη (UDPG):
::**1-φωσφορική γαλακτόζη → (GALT)→ UDPG**

Τα νεογνά που πάσχουν από γαλακτοζαιμία είναι συνήθως φυσιολογικά κατά τη γέννηση, αλλά τις εβδομάδες μετά τη χορήγηση γάλακτος αρχίζουν να αναπτύσσουν γαστρεντερικά προβλήματα, κίρρωση του ήπατος και καταρράκτη. Εάν η γαλακτοζαιμία δεν διαγνωστεί έγκαιρα, οδηγεί σε σοβαρή νοητική υστέρηση και συχνά σε θάνατο. Η πλήρης αποφυγή χορήγησης γάλακτος μπορεί να προστατεύσει από τις περισσότερες βλαπτικές συνέπειες της ανεπάρκειας της GALT, αν και όπως και στη φαινυλκετονουρία (PKU), τα προσβεβλημένα άτομα που έχουν αντιμετωπιστεί με αυτόν τον τρόπο εμφανίζουν μαθησιακές δυσκολίες. Επιπρόσθετα, παρά τη συστηματική θεραπευτική αγωγή, οι περισσότερες γυναίκες που πάσχουν από γαλακτοζαιμία εμφανίζουν ωοθηκική ανεπάρκεια, η οποία πιθανότατα οφείλεται στη συνεχιζόμενη τοξικότητα της γαλακτόζης.

## Πηγές
* Thompson & Thompson, R.L. Nussbaum, R.R. Mclnnes, H.F. Willard, *Ιατρική Γενετική*, Ιατρικές εκδόσεις Π.Χ. ΠΑΣΧΑΛΙΔΗΣ

Κατηγορία:Μεταβολικές διαταραχές
If You're Feeling Sinister

Το "**If You're Feeling Sinister**" είναι το δεύτερο άλμπουμ των Belle and Sebastian. Κυκλοφόρησε από την Jeepster Records στις 18 Νοεμβρίου του 1996. Ο τραγουδιστής της μπάντας Stuart Murdoch έχει δηλώσει σε συνεντεύξεις ότι αυτή είναι η καλύτερη συλλογή τραγουδιών που έχει δημιουργήσει. Το 2005, το συγκρότημα ηχογράφησε ζωντανά το άλμπουμ και το κυκλοφόρησε στο iTunes Store με το όνομα "If You're Feeling Sinister: Live at the Barbican".

Το Pitchfork Media τοποθέτησε το άλμπουμ στο #14 στη λίστα με τα 100 καλύτερα άλμπουμ της δεκαετίας του '90. Αργότερα, οι αναγνώστες του Pitchfork τοποθέτησαν το άλμπουμ στο #31 στη λίστα με τα καλύτερα άλμπουμ που βγήκαν από το άνοιγμα του (1996). Το Rolling Stone τοποθέτησε το άλμπουμ στο #75 στη λίστα "100 Best Albums of the Nineties" και το Spin τοποθέτησε το άλμπουμ στο #59 στη λίστα "125 Best Albums of the Past 25 Years". Τέλος, το άλμπουμ εμφανίζεται στο βιβλίο "*1001 Albums You Must Hear Before You Die*" (1001 άλμπουμ που πρέπει να ακούσετε πριν πεθάνετε).

## Κομμάτια

## Συντελεστές
*Stuart Murdoch – φωνή, κιθάρα, πιάνο
*Stuart David – μπάσο
*Isobel Campbell – τσέλο, φωνητικά, κρουστά
*Chris Geddes – πλήκτρα, πιάνο
*Richard Colburn – ντραμς
*Stevie Jackson – κιθάρα, φωνητικά
*Sarah Martin – βιολί, κρουστά
*Mick Cooke – τρομπέτα

## Παραπομπές


Κατηγορία:Άλμπουμ του 1996
Ωραιοζήλη (όνομα)

**Ωραιοζήλη** είναι ελληνικό γυναικείο όνομα (βαφτιστικό όνομα).

Συνήθως ετυμολογείται από το *ωραιο-* και *ζήλη* (από το αρχαιοελληνικό *ζῆλος*), «αυτή που επιθυμεί, αγωνίζεται για το ωραίο, το σωστό». Κατά μία άλλη εκδοχή προέρχεται από το εβραϊκό θεοφορικό όνομα *ορ ου οζί ελί*, που σημαίνει «φως και δύναμίς μου ο Θεός». (Πρβλ. Παλαιά Διαθήκη, «Ο Θεὸς ἡμῶν καταφυγὴ καὶ δύναμις, βοηθὸς ἐν θλίψεσι ταῖς εὑρούσαις ἡμᾶς σφόδρα.») Τη δεύτερη αυτή εκδοχή ενισχύει το γεγονός ότι το όνομα ανευρίσκεται και στο εβραϊκό ονοματολόγιο (βλ., λ.χ., την Ωραιοζήλη Λεβή, κόρη του Ελληνοεβραίου βιομήχανου Λέοντα Λεβή).

Σε μια προσπάθεια στατιστικής αποτίμησης της συχνότητας των ελληνικών ονομάτων, το *Ωραιοζήλη* παρουσιάζεται ως 561ο πιο συχνό όνομα (408ο ανάμεσα στα γυναικεία).

Το όνομα εμφανίζεται και με τους τύπους *Ωραιοζηλία*, *Ζήλια*, *Ζήλη*, *Ζέλια*.

## Ονομαστική γιορτή
*Ωραιοζήλη, μάρτυς, η Ορθόδοξη Εκκλησία τιμά τη μνήμη της στις 26 Ιουλίου.

## Παραπομπές


Κατηγορία:Γυναικεία ελληνικά ονόματα
Κατηγορία:Θεοφορικά ονόματα
Κατηγορία:Μεταγενέστερα ονόματα
Μπίαχμου

μικρογραφία|Η βάση του ενός αγάλματος όπως σώζεται σήμερα
Το **Μπίαχμου** (*[[αραβικά]] : بيهمو*) είναι χωριό της Αιγύπτου γνωστό για τον αρχαιολογικό του χώρο. Βρίσκεται στη Όαση Φαγιούμ 7 χλμ από την πόλη Φαγιούμ. Έξω από το χωριό βρίσκονται τα ερείπια από  δύο κολοσσιαίες φιγούρες του Αμενεμχέτ Γ΄.

Έξω από το χωριό στη μέση μιας αγροτικής περιοχής είναι τα ερείπια δύο κολοσσιαίων καθιστών μορφών του Αμενεμχέτ Γ΄ από την 12η Δυναστεία. Τα αγάλματα έχουν εξαφανιστεί και διασώζεται μόνο τη βάση τους. Η πρώτη αναφορά των αγαλμάτων γίνεται από τον Ηρόδοτο όπου τα περιγράφει πανύψηλες καθιστές μορφές μισοβυθισμένες σε νερό. Το 1245 αναφέρεται από τον Αμπού Οαμάν ελ Ναμπουσλί ελ Σαφαντί ότι τα αγάλματα καταστράφηκαν σε αναζήτηση των θησαυρών που υποτίθεται ότι υπήρχαν. Το 1672 αναφέρεται ότι μπορούσε κάποιος να δει τα λείψανα ενός από τα δύο αγάλματα.

Στα μέσα στου 2ου αιώνα οι βάσεις ανακατασκευάστηκαν και σήμερα έχουν περίμετρο 18 μέτρα. Πιστεύεται ότι τα δύο αγάλματα βρίσκονταν στην όχθη μιας δεύτερης, τεχνητής, λίμνης της όασης που σήμερα δεν υπάρχει, και είχαν τοποθετηθεί σε ανάμνηση υδραυλικών έργων που είχε κάνει εκεί ο Αμενεμχέτ, πιθανώς φράγμα. Ο Αμενεμχέτ Γ΄ λατρευόταν εδώ ως ο δημιουργός και θεός τη γονιμότητας.

## Παραπομπές


## Βιβλιογραφία
* Dieter Arnold: *Die Tempel Ägyptens*. Bechtermünz, Augsburg 1996, ISBN 3-86047-215-1, S. 187–188.
* Arne Eggebrecht: *Biahmu*. In: Wolfgang Helck, Eberhard Otto (Hrsg.): *Lexikon der Ägyptologie, Bd. 1*. Harrassowitz, Wiesbaden 1975, Sp.&nbsp;782–783.
* Labib Habachi: *The monument of Biyahmū*. In: *Annales du service des antiquités de l’Égypte, Bd. 40*. Kairo 1941, S.&nbsp;721–732.
* William Matthew Flinders Petrie: *Hawara, Biahmu, and Arsinoe*. London 1889, S.&nbsp;53–56, Taf.&nbsp;26–27&nbsp;(Onlineversion)

Κατηγορία:Χωριά της Αιγύπτου
Κατηγορία:Αρχαιολογικοί τόποι στην Αίγυπτο
Αρχιπλοίαρχος

Ο **Αρχιπλοίαρχος** (απχος) είναι βαθμός ανωτάτου αξιωματικού (OF-6) στο Πολεμικό Ναυτικό και στο Λιμενικό Σώμα − Ελληνική Ακτοφυλακή, το διακριτικό του είναι χρυσό. Ο αρχιπλοίαρχος είναι αντίστοιχος του ταξιάρχου στον Στρατό Ξηράς, στην Πολεμική Αεροπορία και Ελληνική Αστυνομία και του Αρχιπυράρχου στην Πυροσβεστική. Είναι ανώτερος του Πλοιάρχου και κατώτερος του Υποναυάρχου.

Επίσης, ο βαθμός του αρχιπλοιάρχου ως ανώτερου αξιωματικού υφίσταται και στο εμπορικό ναυτικό, όπου ο βαθμός αυτός αποδίδεται στον προϊστάμενο όλων των πλοιάρχων μιας ναυτιλιακής εταιρείας

Στους αγγλόφωνους στρατούς ο αντίστοιχος βαθμός καλείται **Commodore**, εκτός από τις ΗΠΑ που καλείτε **Rear Admiral Lower Half**.  Στις γαλλόφωνες χώρες, στη μεν Γαλλία **Contre-amiral**, στον Καναδά **Commodore** και στο Βέλγιο **Amiral de flottille**.


GR-Navy-OF6.svg|Η επωμίδα του Αρχιπλοίαρχου στο ελληνικό/κυπριακό πολεμικό ναυτικό.
RHN-Commodore-shoulder.svg|Η επωμίδα του Αρχιπλοίαρχου στο βασιλικό πολεμικό ναυτικό.
GR-Navy-OF6-sleeve.svg|Το διακριτικό καρπού του Αρχιπλοίαρχου στο ελληνικό/κυπριακό πολεμικό ναυτικό.
GR-Coastguard-OF6-sleeve.svg|Το διακριτικό καρπού του Αρχιπλοίαρχου στο λιμενικό σώμα - ακτοφυλακή.


## Δείτε επίσης

* Βαθμοί και διακριτικά των αξιωματικών του Ελληνικού Πολεμικού Ναυτικού

Κατηγορία:Στρατιωτικοί βαθμοί
Υποναύαρχος

Ο **Υποναύαρχος** (Υπνχος) είναι βαθμός ανωτάτου αξιωματικού (OF-7) στο Πολεμικό Ναυτικό και στο Λιμενικό Σώμα − Ελληνική Ακτοφυλακή, το διακριτικό του είναι χρυσό. Ο υποναύαρχος είναι αντίστοιχος του υποστράτηγου στον ελληνικό στρατό ξηράς, στην Ελληνική Αστυνομία και στην Πυροσβεστική και του υποπτέραρχου στην πολεμική αεροπορία.  Είναι ανώτερος του Αρχιπλοιάρχου και κατώτερος του Αντιναυάρχου

Στους αγγλόφωνους στρατούς ο αντίστοιχος βαθμός καλείται **Rear Admiral**. Στις γαλλόφωνες χώρες, στη μεν Γαλλία **Vice-amiral**, στον Καναδά **Contre-amiral** και στο Βέλγιο **Amiral de division**.

## Διακριτικά
### Στην Ελλάδα

RHN-RAdm-shoulder.svg|Επωμίδα υποναυάρχου Β.Ν. (υπόδειγμα 1959)
GR-Navy-OF7.svg|Επωμίδα υποναυάρχου Π.Ν. (υπόδειγμα 1975)
GR-Navy-OF7-sleeve.svg|Επιχειρίδια υποναυάρχου Π.Ν./Β.Ν.
Greek Navy Rear Admiral Flag.svg|Σημαία υποναυάρχου Π.Ν./Β.Ν.
GR-Coastguard-OF7-sleeve.svg|Επιχειρίδια υποναυάρχου Λ.Σ.-ΕΛ.ΑΚΤ.
Greek Coast Guard Rear Admiral Flag.svg|Σημαία υποναυάρχου Λ.Σ.-ΕΛ.ΑΚΤ.


## Δείτε επίσης

* Βαθμοί και διακριτικά των αξιωματικών του Ελληνικού Πολεμικού Ναυτικού

Κατηγορία:Στρατιωτικοί βαθμοί
Επισμηναγός

Ο **επισμηναγός** (Επγός) είναι αξιωματικός (OF-3) της πολεμικής αεροπορίας, ανώτερος του *σμηναγού* και κατώτερος του *αντισμηνάρχου*. Οι αντίστοιχοι βαθμοί στον στρατό ξηράς είναι ο ταγματάρχης και στο πολεμικό ναυτικό ο πλωτάρχης.

## Ετυμολογία
Η λέξη Επισμηναγός προέρχεται από το επι + σμήνος + άγω (οδηγώ).

## Διοίκηση Σμήνους
Κατά κανόνα, Επισμηναγός είναι ο ανώτερος αρχηγός του Σμήνους, γεγονός που υποδηλώνεται και από τη σύνθεση της λέξης.

## Άλλες χώρες
Στην Πολεμική Αεροπορία αγγλόφωνων χωρών, ο αντίστοιχος βαθμός στις μεν Μεγάλη Βρεταννία, Αυστραλία και Νέα Ζηλανδία,  αποδίδεται με τον όρο **Squadron Leader**, στις ΗΠΑ και στον Καναδά αποδίδεται με τον όρο **Major** δηλ. όπως και ο Ταγματάρχης του Στρατού Ξηράς. Στην Ιρλανδία ονομάζεται **Commandant** όπως και ο Ταγματάρχης. Στις γαλλόφωνες χώρες στον Καναδά και το Βέλγιο αποδίδεται με τον όρο **Major** δηλ. όπως και ο Ταγματάρχης του Στρατού Ξηράς. Στην Γαλλία ονομάζεται **Commandant** όπως και ο Ταγματάρχης.

## Διακριτικό
Το διακριτικό του Επισμηναγού στην Ελληνική Πολεμική Αεροπορία είναι τρεις γαλάζιες λωρίδες (τρεις φαρδιές) που πλαισιώνονται από μαύρες γραμμές και ένας ρόμβος που αποφύεται από την ανώτερη λωρίδα.


Hellenic Air Force OF-3.svg|Το διακριτικό του Επισμηναγού στην Ελληνική Πολεμική Αεροπορία.
US Air Force O4 shoulderboard.svg|Το διακριτικό του Επισμηναγού στις Ηνωμένες Πολιτείες.


## Δείτε επίσης
* Ταγματάρχης

## Εξωτερικοί σύνδεσμοι

* Λεξιλογική προέλευση των βαθμών των Ενόπλων Δυνάμεων

Κατηγορία:Στρατιωτικοί βαθμοί
Αντισμήναρχος

Ο **Αντισμήναρχος** (Ασμχος) είναι Αξιωματικός (OF-4) της Ελληνικής Πολεμικής Αεροπορίας, ανώτερος του *επισμηναγού* και κατώτερος του *σμηνάρχου*. Οι αντίστοιχοι βαθμοί στον Ελληνικό Στρατό Ξηράς είναι ο Αντισυνταγματάρχης και στο Ελληνικό Πολεμικό Ναυτικό - Λιμενικό Σώμα ο Αντιπλοίαρχος.

## Ετυμολογία
Η λέξη Αντισμήναρχος προέρχεται από το αντι + σμήνος + άρχω (διοικώ).

## Διοίκηση Σμήνους
Κατά κανόνα, Αντισμήναρχος είναι ο Υποδιοικητής της Σμηναρχίας, γεγονός που υποδηλώνεται και από τη σύνθεση της λέξης.

## Άλλες χώρες
Στην Πολεμική Αεροπορία αγγλόφωνων χωρών, ο αντίστοιχος βαθμός στις μεν Μεγάλη Βρεταννία, Αυστραλία και Νέα Ζηλανδία, αποδίδεται **Wing Commander**  στις δε ΗΠΑ, Καναδά και Ιρλανδία **Lieutenant colonel**, δηλ. όπως και ο Αντισυνταγματάρχης του Στρατού Ξηράς. 
Στις γαλλόφωνες χώρες  αποδίδεται με τον όρο **Lieutenant-colonel**  δηλ. όπως και ο Αντισυνταγματάρχης του Στρατού Ξηράς.

## Διακριτικό
Το διακριτικό του Αντισμηνάρχου στην Ελληνική Πολεμική Αεροπορία είναι τέσσερις γαλάζιες λωρίδες (τρεις φαρδιές και μία λεπτή) που πλαισιώνονται από μαύρες γραμμές και ένας ρόμβος που αποφύεται από την ανώτερη λωρίδα.


Hellenic Air Force OF-4.svg|Το διακριτικό του Αντισμηνάρχου στην Ελληνική Πολεμική Αεροπορία.
US Air Force O5 shoulderboard.svg|Το διακριτικό του Αντισμηνάρχου στις Ηνωμένες Πολιτείες.


## Δείτε επίσης
* Αντισυνταγματάρχης

## Εξωτερικοί σύνδεσμοι

* Λεξιλογική προέλευση των βαθμών των Ενόπλων Δυνάμεων

Κατηγορία:Στρατιωτικοί βαθμοί
Αρχιναύαρχος

Ο **Αρχιναύαρχος** (Αργχος) είναι ο ανώτατος δυνατός στρατιωτικός βαθμός, Στο ΝΑΤΟ θεωρείται βαθμός 5 αστέρων με κωδικό OF-10, τον οποίο έφεραν σε διάφορες χρονικές περιόδους της Ιστορίας διακεκριμένοι ναύαρχοι. Στην Ελλάδα ο συγκεκριμένος βαθμός δεν χρησιμοποιείται πλέον.

Στην Ελλάδα ο συγκεκριμένος βαθμός θεσπίστηκε το 1939, με τα διακριτικά του να ορίζονται με Β.Δ. στις 14 Φεβρουαρίου 1939. Χρησιμοποιήθηκε αποκλειστικά από τους βασιλείς Γεώργιο Β', Παύλο Α', και Κωνσταντίνο Β'.

Στους αγγλόφωνους στρατούς ο αντίστοιχος βαθμός καλείται **Admiral of the Fleet** (ΗΒ) ή **Fleet Admiral** (ΗΠΑ). Σε ορισμένες χώρες, όπως τη Γερμανία και την Ιταλία, ο αντίστοιχος χρησιμοποιούμενος όρος αποδίδεται στα ελληνικά ως **Μέγας Ναύαρχος**.

## Διακριτικά

Αρχείο:RHN-Adm-of-the-Fleet-shoulder.SVG|alt=Ναύαρχος 5 Αστέρων|Η επωμίδα του Αρχιναυάρχου στο Ελληνικό Βασιλικό Πολεμικό Ναυτικο
Αρχείο:GR-RNavy-OF10-sleeve.svg|alt=Ναύαρχος 5 Αστέρων|Το διακριτικό καρπού του Αρχιναυάρχου στο βασιλικό πολεμικό ναυτικό
Αρχείο:British Royal Navy OF-10-collected.svg|alt=Ναύαρχος 5 Αστέρων|Η επωμίδα και το διακριτικό καρπού του Αρχιναυάρχου (admiral of the fleet) στο βρετανικό βασιλικό ναυτικό
Αρχείο:US Navy O11 insignia.svg|alt=Ναύαρχος 5 Αστέρων|Το διακριτικό καρπού και η επωμίδα του Αρχιναυάρχου (fleet admiral) στο αμερικανικό πολεμικό ναυτικό
Αρχείο:Royal Australian Navy (sleeves) OF-10.svg|alt=Ναύαρχος 5 Αστέρων|Το διακριτικό καρπού του Αρχιναυάρχου (admiral of the fleet) του αυστραλιανού βασιλικού ναυτικού
Αρχείο:Royal Australian Navy OF-10.svg|alt=Ναύαρχος 5 Αστέρων|Η επωμίδα του Αρχιναυάρχου (admiral of the fleet) του αυστραλιανού βασιλικού ναυτικού
Αρχείο:Kriegsmarine-Großadmiral (s).svg|alt=Ναύαρχος 5 Αστέρων|Η επωμίδα του μεγάλου Ναυάρχου (Großadmiral) στο γερμανικό ναυτικό του 1945
Αρχείο:Kriegsmarine-Großadmiral.svg|alt=Ναύαρχος 5 Αστέρων|Το διακριτικό καρπού του μεγάλου Ναυάρχου (Großadmiral) στο γερμανικό ναυτικό του 1945
Αρχείο:OF-9 Flottenadmiral VM, Ärmelstreifen.png|Το διακριτικό καρπού του Αρχιναύαρχου (Flottenadmiral) της ανατολικής γερμανίας
Αρχείο:OF-8 - Kaigun Taisho.gif|alt=Ναύαρχος 5 Αστέρων|Η επωμίδα του Αρχιναυάρχου (元帥、海軍大将) του ιαπωνικού αυτοκρατορικού ναυτικού
Αρχείο:Imperial Japan-Navy-OF-9-sleeve.svg|alt=Ναύαρχος 5 Αστέρων|Το διακριτικό καρπού του Αρχιναυάρχου (元帥、海軍大将) του ιαπωνικού αυτοκρατορικού ναυτικού


## Δείτε επίσης

* Βαθμοί και διακριτικά των αξιωματικών του πολεμικού ναυτικού των μελών του ΝΑΤΟ

## Βιβλιογραφία


Κατηγορία:Στρατιωτικοί βαθμοί
Αντιπρόεδρος της Ανγκόλας

Ο **Αντιπρόεδρος της Ανγκόλας** είναι το δεύτερο υψηλότερο πολιτικό αξίωμα στην Ανγκόλα. Είναι ο αναπληρωτής αρχηγός κράτους. Ο πρώτος που υπηρέτησε στο αξίωμα αυτό ήταν ο Φερνάντο ντα Πιεντάντε Ντίας ντος Σάντος, που υπηρέτησε από το 2010 ως το 2012.

Στις 21 Ιανουαρίου 2010 εγκρίθηκε ένα νέο σύνταγμα από την εθνοσυνέλευση και καταργήθηκε το αξίωμα του Πρωθυπουργού. Ο Πιεντάντε Ντίας ντος Σάντος χαρακτήρισε την συνταγματική αλλαγή ως "ιστορική στιγμή". Εν συνεχεία ο πρόεδρος Ζοζέ Εντουάρντο ντος Σάντος διόρισε τον Πιεντάντε στο νεοσύστατο αξίωμα του Αντιπροέδρου στις 3 Φεβρουαρίου 2010. Η νέα κυβέρνηση ορκίστηκε στις 5 Φεβρουαρίου.

Το 2012 η κεντρική Επιτροπή του MPLA διόρισε τον πρόεδρο Ζοζέ Εντουάρντο ντος Σάντος ως επικεφαλής στη λίστα του κόμματος και τον Μανουέλ Βισέντε ως τον δεύτερο υποψήφιο στον κατάλογο στις 13 Ιουνίου 2012. Μετά τη νίκη του MPLA στις βουλευτικές εκλογές εκείνης της χρονιάς, ο Βισέντε ανέλαβε νέος αντιπρόεδρος στις 26 Σεπτεμβρίου 2012.

Μετά τις εκλογές του 2022, νέα αντιπρόεδρος ανέλαβε η Εσπεράνσα ντα Κόστα.

## Αντιπρόεδροι της Ανγκόλας (2010-σήμερα)

## Παραπομπές



Αντιπροεδρο
Κρίστι Μπράουν

Ο **Κρίστι Μπράουν** (αγγλικά: *Christy Brown*, 5 Ιουνίου 1932 - 7 Σεπτεμβρίου 1981) ήταν Ιρλανδός συγγραφέας, ποιητής και ζωγράφος, που έπασχε από εγκεφαλική παράλυση. Ο μόνος του τρόπος να ζωγραφίζει και να γράφει ήταν τα δάχτυλα μόνο του ενός ποδιού. Έγινε περισσότερο γνωστός από το αυτοβιογραφικό του βιβλίο *[[Το αριστερό μου πόδι (βιβλίο)|Το αριστερό μου πόδι]]*, το βιβλίο αυτό μεταφέρθηκε και στον κινηματογράφο, αποσπώντας, μάλιστα, και 2 Όσκαρ.

## Βιογραφία
Ο Κρίστι Μπράουν γεννήθηκε στις 5 Ιουνίου του 1932 στο Δουβλίνο της Ιρλανδίας και ήταν το δέκατο παιδί, από τα 22 παιδιά που, συνολικά, απέκτησε η οικογένεια Μπράουν. Ο Κρίστι γεννήθηκε με εγκεφαλική παράλυση. Παρόλα αυτά, η μητέρα του δεν αποδέχτηκε ποτέ να τον κλείσει σε ίδρυμα και όχι μόνον αυτό, τον έμαθε να διαβάζει και να γράφει. Ο Κρίστι, σε ηλικία 5 ετών έβαλε μία κιμωλία ανάμεσα από τα δάχτυλα του αριστερού του ποδιού και άρχισε να ζωγραφίζει.

Ως έφηβος ο Μπράουν ζωγράφιζε συχνά και διάβαζε, κυρίως λογοτέχνες του 19ου και του 20ου αιώνα. Κατόπιν ξεκίνησε θεραπεία, για να καλυτερέψει η ομιλία του και να δυναμώσουν οι μύες του. Αργότερα κυκλοφόρησε *Το αριστερό μου πόδι*, το οποίο έγινε best-seller, παγκοσμίως. Ακολούθησαν άλλες δύο νουβέλες: *A Shadow on Summer* και το *Wild Grow the Lilies*, όπως επίσης και τρεις ποιητικές συλλογές.

Στις 5 Οκτωβρίου του 1972, ο Μπράουν παντρεύτηκε τη Μέρι Κερρ, η οποία, βάσει της αυτοβιογραφίας του, ήταν ιερόδουλη και ομοφυλόφιλη.

Ο Κρίστι Μπράουν πέθανε στις 6 Σεπτεμβρίου του 1981, σε ηλικία 49 ετών, στο Πάρμπρουκ της Αγγλίας.

## Εργογραφία
* 1954 *Το αριστερό μου πόδι*
* 1970 *Down All the Days*
* 1971 *Come Softly to My Wake *
* 1973 *Background Music: Poems of Christy Brown*
* 1974 *A Shadow on Summer*
* 1976 *Wild Grow the Lilies*
* 1978 *Of Snails And Skylarks*
* 1982 *A Promising Career* 
* 1991 *The Collected Poems of Christy Brown*

## Παραπομπές


## Εξωτερικοί σύνδεσμοι
* Η βιογραφία του Κρίστι Μπράουν

Κατηγορία:Ιρλανδοί συγγραφείς
Κατηγορία:Ιρλανδοί ποιητές
Κατηγορία:Αυτοβιογράφοι
Άθλιβις Άνω Αιγύπτου

Η **Άθλιβις** ή **Τριφείον** ήταν αρχαία πόλη της Αιγύπτου στη Άνω Αίγυπτο. Γνωστή στους αρχαίους Αιγύπτιους σαν **Χουτ Ρεπούτ**, *το σπίτι της Ρεπούτ*, Άθλιβις ήταν το εξελληνισμένο όνομα της θεάς Ρεπούτ. Η πόλη βρισκόταν στη δυτική όχθη του Νείλου, 7 χλμ νοτιοδυτικά της σημερινής Σοχάγκ.

Στην αρχαία Αίγυπτο ανήκε στο 9η νομή. Έχουν ανευρεθεί ερείπια ναού αφιερωμένος στη Ρεπούτ, ερείπια κτιρίων, άλλων ναών και νεκρόπολη. 

## Πηγές
* Richard Talbert, *[[Barrington Atlas of the Greek and Roman World]]*, (ISBN 0-691-03169-X), p.&nbsp;77.

Κατηγορία:Πόλεις της Αρχαίας Αιγύπτου
Κατηγορία:Αρχαιολογικοί τόποι στην Αίγυπτο
O tempora o mores

thumb|''Ο Κικέρωνας πετάει την αναφορά του σαν Κύριος'', από το έργο του Γκίλμπερτ Άμποτ Μπέκετ.

***Ο tempora ο mores*** είναι φράση του Κικέρωνα, από το 4ο βιβλίο (κεφάλαιο 25) της δεύτερης ομιλίας του εναντίον του Ρωμαίου κυβερνήτη της Σικελίας, Gaius Verres, και από την πρώτη ομιλία του εναντίον του Κατιλίνα.  Μεταφράζεται επί λέξει ως "*Ω καιροί, ω ήθη*".

Η συγκεκριμένη φράση χρησιμοποιείται σήμερα για να γίνει κριτική ηθών και πράξεων του παρόντος, με τόνο ειρωνικό ή σαρκαστικό.

Κατηγορία:Φράσεις
Κατηγορία:Λατινικές φράσεις
VLSI

Τα αρχικά **VLSI** σημαίνουν Very-large-scale integration και εκφράζουν τη διαδικασία δημιουργίας ενός ολοκληρωμένου κυκλώματος συνδυάζοντας χιλιάδες τρανζίστορ. Τα πρώτα project ξεκίνησαν τη δεκαετία του '70-80 όταν και άρχισαν να αναπτύσσονται οι τηλεπικοινωνίες και το υλικό των υπολογιστών. Οι σημερινοί επεξεργαστές των υπολογιστών που χρησιμοποιούμε είναι ένα παράδειγμα VLSI.

## Παραπομπές


Κατηγορία:Τηλεπικοινωνιακός εξοπλισμός
Κατηγορία:Ηλεκτρονική μηχανική
Κατηγορία:Ολοκληρωμένα κυκλώματα
Σπαρτάκ Τιράνων

Η **Σπαρτάκ Τιράνων** είναι μια αλβανική, ποδοσφαιρική ομάδα από τα Τίρανα. Η ομάδα ιδρύθηκε το 1950 αλλά διαλύθηκε το 1959. Επανιδρύθηκε το 2012. Έχει κερδίσει 2 φορές την πρώτη κατηγορία Αλβανίας (1953, 1956). Έδρα της ομάδας είναι το National Sports Centre.

## Παραπομπές


Κατηγορία:Ποδοσφαιρικές ομάδες Αλβανίας
Κατηγορία:Ιδρύσεις ποδοσφαιρικών ομάδων το 1946
Άθλιβις Κάτω Αιγύπτου

Η **Άθλιβις** ή **Άθριβις** ή **Αθάρραβις** ήταν αρχαία πόλη της Αιγύπτου στο Δέλτα του Νείλου. Βρίσκεται χτισμένη σε ένα μικρό λόφο, όπου λέγεται σήμερα **Κομ Ατρίμπ**, βορειοανατολικά της σύγχρονης πόλης της Μπάνχα, βόρεια του Καΐρου. Η Άθλιβις χτίστηκε στην ανατολική όχθη του τανιτικού παρακλαδίου του Νείλου. 

Ο Αμμιανός Μαρκελλίνος υπολογίζει ότι ήταν από τις πιο σημαντικές πόλεις του Δέλτα του Νείλου τον τέταρτο αιώνα μ.Χ.. Φαίνεται να είχε αρκετή σημασία ώστε να δώσει το όνομα "Αθλιβίτικους Φλάβιους" ή "ποτάμι Αθλιβίτικο", στο άνω τμήμα του Τανιτικού βραχίονα του Νείλου. Η πόλη ήταν μία από τις στρατιωτικές νομές που είχαν ανατεθεί στην πολιτοφυλακή των Φαραώ. Αργότερα επί Ελληνορωμαϊκής εποχής ανήκε στην επαρχία της Αουγουστιάμνικα Σεκούντα.

Το όνομα της πόλης προέρχεται από τη θεά Ρεπούτ, Θλίβις για τους αρχαίους έλληνες, όπου επιγραφές τόσο στην Άθλιβιν και στην Πανόπολιν τη μετατρέπουν στην πιο μεγάλη θεά. Στην πόλη λατρευόταν και ο Άμμωνας Κεμ, μία από τις πρώτες θεότητες στην αιγυπτιακή μυθολογία]. Σύμφωνα με τον Τζον Γκάρντερ Ουίλκισον στην πόλη λατρεύονταν λεοντοκέφαλες θεές, των οποίων οι ονομασίες δεν έχουν εξακριβωθεί.

Σήμερα τα ερείπια της Άθλιβις βρίσκονται στο σημείο όπου το σύγχρονο κανάλι του Moueys συναντά τον Νείλο. Έχουν ανευρεθεί τα ερείπια ενός ναού αφιερωμένο στη θεά Ρεπούτ. Τα περισσότερα ερείπια πιθανώς συνδέονται με την 25η μέχρι την 30η δυναστεία. Υπάρχει επίσης μια εκτενή ελληνική και ρωμαϊκή νεκρόπολη. Μια επιγραφή σε ένα από τα επιστύλια του ναού φέρει την ημερομηνία του ένατου έτους του Τιβέριου, και περιέχει επίσης το όνομα της συζύγου του Ιουλίας, κόρη του Αυγούστου. Περίπου μισό μίλι απόσταση είναι τα λατομεία από τα οποία πήραν την πέτρα για την κατασκευή του ναού, εκεί υπάρχει και μικρές ταφές σε σπηλιά, μία από αυτές έχει ελληνική επιγραφή. Τα υπερυψωμένα μονοπάτια και τα ερείπια δείχνουν γενικά ότι η πόλη ήταν πολύ μεγάλη και ωραιοποιημένη στο πλαίσιο των Πτολεμαίων.

Η πόλη ήταν έδρα χριστιανικής επισκοπής, βοηθός επίσκοπος της μητρόπολης Λεοντόπολις, την πρωτεύουσα της ρωμαϊκής επαρχίας της Αυγουστιάμνικα Σεκούντα. Τα ονόματα των δώδεκα επισκόπων της είναι γνωστά λόγω της συμμετοχής τους στις οικουμενικές συνόδους και για άλλους λόγους. Σήμερα είναι εισηγμένη από την Καθολική Εκκλησία ως τιμητικός τίτλος.

## Παραπομπές


Κατηγορία:Πόλεις της Αρχαίας Αιγύπτου
Κατηγορία:Αρχαιολογικοί τόποι στην Αίγυπτο
Φιλαδέλφεια Κάτω Αιγύπτου

**Φιλαδέλφεια** ήταν αρχαία ελληνιστική πόλη της Αιγύπτου στη Κάτω Αίγυπτο. Η πόλη ιδρύθηκε από τον Πτολεμαίο Β΄ Φιλάδελφο στα μέσα του τρίτου αιώνα π.Χ., στην σημερινή περιοχή της Νταρμπ Γερζέ, στην έρημο στα βορειοανατολικά του Φαγιούμ.

Οι ανασκαφές άρχισαν το 1908 κι έδειξαν ότι η πόλη είχε διαρρύθμιση από κάθετες οδούς, μεταξύ 5 και 10 μέτρων πλάτους, προσανατολισμένες προς τα τέσσερα σημεία του ορίζοντα, η διαίρεση του αστικού ιστού ήταν σε ορθογώνιες νησίδες που η κάθε μία αποτελούντο από είκοσι κατοικίες, ανασκάφηκε κι ένας ναός.

Οι ανασκαφές ανάκτησαν πολλά καθημερινά αντικείμενα και πολλούς παπύρους. 

## Παραπομπές


## Πηγές
* Paola Davoli, *L'archeologia urbana nel Fayyum di età ellenistica e romana*, Napoli, Procaccini, 1998, pp. 139–148.

## Εξωτερικοί σύνδεσμοι
* 

Κατηγορία:Πόλεις της Αρχαίας Αιγύπτου
Κατηγορία:Αρχαιολογικοί τόποι στην Αίγυπτο